Man kritiek ná perd hom aanvalArgieffoto ter illustrasie (Foto: JamesDeMers, Pixabay) ŉ 55-jarige man is in ŉ kritieke toestand nadat ŉ perd hom op ŉ plaas in Bethlehem in die Vrystaat aangeval het. Athlenda Mathe, woordvoerder van Netcare 911, het in ŉ verklaring gesê ŉ helikopter is na ŉ mediese sentrum in die gebied ontbied waar die man sedert vanoggend behandeling ontvang. Hy sal na ŉ hospitaal in Johannesburg geneem word vir spesialisbehandeling. Verdere besonderhede is nie dadelik bekend gemaak nie.